Donacija za kupnju aparata za zračenje

Sredstva prikupljena tijekom korizmene akcije Zadarske nadbiskupije.

Zadarski nadbiskup Želimir Puljić danas je u Općoj bolnici Zadar uručio ček donacije od 250 tisuća kuna, sredstva koja su prikupljena tijekom korizmene akcijie za kupnju aparata za zračenje zadarskoj bolnici. Ček su zajednički primili ravnatelj bolnice Željko Čulina i gradonačelnik Branko Dukić, kao predsjednik Lige za borbu protiv raka. Liga već tri godine prikuplja sredstva za kupnju linearnog akceleratora, aparata za zračenje koji je neophodan kako bi se zaokružilo onkološko liječenje u Zadru i kako pacijenti oboljeli od raka ne bi zbog zračenja morali odlaziti u Split, Rijeku ili Zagreb.

Do sada je prikupljeno oko milijun kuna, Liga posjeduje i stan koji namjerava prodati u tu svrhu, a cijeli iznos planira prikupiti do 2020. kada se očekuje i dovršenje izgradnje zgrade unutar zadarske bolnice gdje bi akcelerator bio smješten.